হামজা: চল কোবরা স্বাধীনতা সম্পর্কে ঐ ফকির কি বলে শুনি।  সহকারী:  ফকিরের আবার স্বাধীনতা! চলেন।  হামজা: ( অন্ধ ফকিরের কাছে এসে) মিয়া ভাই গত কাল তো ১৬-ই ডিসেম্বর ছিল- এ সম্পর্কে কি কিছু জানেন?  ফকির: জানুম না মানে? আমার বাবা একজন মুক্তিযুদ্ধা।  হামজা: আপনার বাবা মুক্তিযুদ্ধের ভাতা পান না?  ফকির: চিয়ারমেনকে ঘুস দিবার পারেনি বইলা পান না। বাবার ভাতাটা ও-পাড়ার সবদার সাহেব পায়।  হামজা: তা ভাই দেশের ইতিহাস সম্পর্কে কিছু জানেন?  ফকির: জানুম কেমনে! দ্যাশের সরকার পাল্টানোর সাথে সাতে ইতিহাস যেভাবে পাল্টায়- কবে হুনুম রাজাকাররা দ্যাশ স্বাধীন কইরাছে আর  মুক্তি যুদ্ধারা বাধা দিছে।  হামজা: আচ্ছা, আপনার মনে হয় না- দেশের জন্য আপনারও কিছু করার আছে?  ফকির: হক্ কতা আবার ফক্ করি বেরি যায়! দ্যাকেন আপনাগো মত দামী স্যুট পরা বাবুরা দ্যাশের কতা না ভাবলেও আমরা ভাবি। আর ভাবি বইলাই চুরি-ডাকাতি কইরা বড় বড় কতা না বুইলা ভিক্কি করি। যারা ছেড়া ক্যাথায় ঘুমায় তাদের কান থাকে মাটিতে। দ্যাশের একটা ব্যারাম হইলেই ঠিকই টের পাইয়া যায়। শুধু দাওয়া থাকে আপনাগো হাতে নইলে দ্যাশটা কবে সুস্থ হইয়া যাইত। (বলতে বলতে ফকিরের প্রস্থান)